**Priloga št. 1: Vzorec pogodbe o sofinanciranju za projektnega partnerja, ki bo izvajal projekt koordinacije**

|  |  |
| --- | --- |
| **REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI**, Štukljeva cesta 44, 1000 Ljubljana **- kot posredniško telo**, ki ga zastopa minister, Luka Mesec, | |
|  |  |
| matična številka iz PRS: | 5022860000, |
| davčna številka: | SI 76953475, |
| enotni zakladniški račun (EZR): | SI56 0110 0630 0109 972, odprt pri UJP |

(v nadaljevanju: **PT**)

Podpisnik: Luka Mesec, minister

in

|  |  |
| --- | --- |
| **NAZIV**, naslov - **kot upravičenec**, ki ga zastopa \_\_\_\_\_\_\_\_\_\_\_\_\_\_\_\_ | |
|  |  |
| matična številka iz PRS: | … |
| davčna številka: | (SI) … |
| podračun/TRR: | SI56 …, odprt pri UJP/… |

(v nadaljevanju: **upravičenec**)

Podpisnik: Ime Priimek, zastopnik

|  |
| --- |
| (e-podpis) |

skleneta:

**POGODBO št.: C2611-2x-8408XX o sofinanciranju projekta koordinacije**

**»naziv«**

**(IS OU OPXXX)**

**v okviru**

**cilja politike 4 »Bolj socialna in vključujoča Evropa za izvajanje evropskega stebra socialnih pravic«**

**prednostne naloge 7 »Dolgotrajna oskrba in zdravje ter socialna vključenost«**

**specifičnega cilja ESO4.8 »Pospeševanje dejavnega vključevanja za spodbujanje enakih možnosti, nediskriminacije in aktivne udeležbe ter povečevanje zaposljivosti, zlasti za prikrajšane skupine (ESS+)«**

**Programa evropske kohezijske politike v obdobju 2021 – 2027 v Sloveniji**

**I. UVODNE DOLOČBE**

1. člen

(ugotovitvene določbe)

Pogodbeni stranki uvodoma kot nesporno ugotavljata, da:

1. je PT oseba javnega prava, ki je na podlagi Uredbe o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23; v nadaljevanju: Uredba EKP) dolžno opravljati predpisane naloge v okviru načrtovanja evropske kohezijske politike ter načina izbora operacij in izvajanja operacij;
2. je PT dne 31. 1. 2025 na podlagi Odločitve o podpori št. V00159/MDDSZ/0 za »Javni razpis za sofinanciranje projektov Prehod mladih +«, št. dokumenta: 3032-146/2024-1630-8, ki jo je Ministrstvo za kohezijo in regionalni razvoj v vlogi organa upravljanja (v nadaljevanju: OU) izdalo dne 17. 1. 2025 (v nadaljevanju: odločitev o podpori), objavilo »Javni razpis za sofinanciranje projektov Prehod mladih +« (Uradni list RS, št. XX/XX; v nadaljevanju: javni razpis), ki je sestavni del te pogodbe;
3. je bila vloga nacionalnega partnerstva za projekt »**naziv**«, št. dokumenta: XXX, ki je sestavni del te pogodbe (v nadaljevanju: vloga nacionalnega projektnega partnerstva), izbrana s sklepom ministra za delo, družino, socialne zadeve in enake možnosti, št. XXX z dne dd. mm. xxxx, ki je sestavni del te pogodbe (in ki je postal pravnomočen dne dd. mm. xxxx) (v nadaljevanju: sklep o izboru). Operacijo predstavlja potrjen projekt koordinacije upravičenca, ki je del nacionalnega projektnega partnerstva, izbran na javnem razpisu (v nadaljevanju: projekt koordinacije);
4. predstavljajo sredstva, dodeljena upravičencu v skladu s to pogodbo, sredstva evropske kohezijske politike, ki se upravičencu na podlagi te pogodbe izplačajo kot sredstva iz proračuna Evropske unije in proračuna Republike Slovenije (slovenska udeležba);
5. področje izvajanja evropske kohezijske politike sodi na področje javnih financ ter je v celoti urejeno s predpisi, sprejetimi na ravni Evropske unije (v nadaljevanju: EU) in nacionalnimi predpisi, ki so za pogodbeni stranki zavezujoči;
6. je namen sofinanciranja projektov iz sredstev evropske kohezijske politike izključno sofinanciranje tistih upravičenih stroškov in izdatkov izbranih projektov ali njihovih delov, ki niso obremenjeni s kršitvami veljavnih predpisov ali te pogodbe;
7. je upravičenec seznanjen, da gre za pogodbo, ki je v določenem delu pod javnopravnim režimom, torej pod ureditvijo, ki je drugačna od splošnih pravil pogodbenega prava;
8. PT v pogodbi ne nastopa samo kot pogodbena stranka, temveč tudi kot nosilec javnega interesa za spodbujanje naložb za rast in delovna mesta ter zmanjševanje razvojnih razlik do razvitih regij EU ter med kohezijskima regijama in razvojnimi regijami v Republiki Sloveniji (v nadaljevanju: RS). Pri uresničevanju tega interesa ima nekatera pooblastila, s katerimi lahko posega v določbe te pogodbe, zlasti v delih, ki se nanašajo na pristojnosti PT in OU v zvezi z nadzorom nad porabo sredstev in pooblastilom za ta nadzor;
9. je upravičenec seznanjen z obveznostmi in pristojnostmi RS glede deljenega upravljanja med RS in Evropsko komisijo (v nadaljevanju: EK) za sredstva Evropskih strukturnih in investicijskih skladov (v nadaljevanju: ESI skladi) in da EK in RS uporabljata načela dobrega finančnega poslovodenja in smotrnosti v skladu s sedmim poglavjem II. naslova Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L št. 204/2509 z dne 26. 9. 2024), (v nadaljevanju: Uredba (EU, Euratom) 2024/2509);
10. je upravičenec seznanjen, da so udeleženci evropske kohezijske politike dolžni preprečevati, odkrivati in odpravljati nepravilnosti ter poročati o njih. Prav tako so dolžni izvajati finančne in druge popravke v povezavi z odkritimi posameznimi ali sistemskimi nepravilnostmi. Kadar zneska neupravičenih izdatkov ni mogoče natančno določiti, se uporabi pavšalni znesek oziroma ekstrapolirani finančni popravek v skladu s Prilogo XXV z naslovom »Določanje stopenj finančnih popravkov: pavšalni in ekstrapolirani finančni popravki – Člen 104(1)« Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), vključno s Popravkom (UL L št. 289 z dne 10. 11. 2022, str. 34), zadnjič spremenjeno z Uredbo (EU) 2024/795 Evropskega parlamenta in Sveta z dne 29. februarja 2024 o vzpostavitvi platforme za strateške tehnologije za Evropo (platforma STEP) in spremembi Direktive 2003/87/ES ter uredb (EU) 2021/1058, (EU) 2021/1056, (EU) 2021/1057, (EU) št. 1303/2013, (EU) št. 223/2014, (EU) 2021/1060, (EU) 2021/523, (EU) 2021/695, (EU) 2021/697 in (EU) 2021/241 (UL L št. 795 z dne 29. 2. 2024; v nadaljevanju: Uredba 2021/1060/EU);
11. je upravičenec seznanjen, da neizvršitev finančnega popravka za RS pomeni neupravičeno obremenitev proračuna RS, kot to določata 103. in 104. člen Uredbe 2021/1060/EU. Finančni popravek predstavlja ponovno vzpostavitev stanja, v katerem so vsi prijavljeni izdatki za sofinanciranje iz ESI skladov skladni z veljavnimi pravili in to pogodbo, pri čemer je treba zagotoviti spoštovanje načel enakega obravnavanja in sorazmernosti;
12. zadržanje izplačil sredstev, finančni popravki in vračilo že izplačanih sredstev za upravičenca ne pomenijo nastanka težko nadomestljive škode;
13. upravičenec izvaja projekt koordinacije, ki je predmet te pogodbe, kot del nacionalnega projektnega partnerstva. Projekti, ki jih izvaja nacionalno partnerstvo za obe kohezijski regiji, se ločijo na projekt koordinacije, ki ga izvaja največ en (1) projektni partner ter projekte prehoda, ki jih izvaja X projektnih partnerjev;
14. je nacionalno projektno partnerstvo dne dd. mm. llll. podpisalo Partnerski sporazum št. xxx, ki je sestavni del te pogodbe;
15. so ostali projektni partnerji, ki so del nacionalnega projektnega partnerstva, samostojni nosilci pravic in obveznosti do PT in imajo s PT sklenjene ločene pogodbe o sofinanciranju projektov;
16. sredstva za sofinanciranje predmetnega projekta ne zapadejo podrobni presoji z vidika pravil državne pomoči, in sicer na podlagi mnenja Ministrstva za finance, št. dokumenta: 440-28/2017/2 z dne 24. 7. 2017;
17. je upravičenec skladno z 69. členom in Prilogo XVII Uredbe 2021/1060/EU pred podpisom te pogodbe zagotovil podatke o dejanskih lastnikih upravičenca, kot so opredeljeni v točki 6 člena 3 Direktive 2015/849/EU, in sicer imena in priimke, datume rojstva in identifikacijske številke za DDV ali davčne identifikacijske številke (v nadaljevanju: podatki o dejanskih lastnikih).
18. člen

(dodelitev sredstev evropske kohezijske politike)

(1) Pogodbeni stranki sta sporazumni, da se ta pogodba sklepa zaradi dodelitve sredstev evropske kohezijske politike upravičencu, katerega projekt kordinacije, ki je del nacionalnega projektnega partnerstva, je bil izbran s sklepom o izboru, in ki se izplačajo kot sredstva iz proračuna EU s slovensko udeležbo za projekt ali njegov del, ki ni obremenjen s kršitvami veljavnih predpisov ali te pogodbe. Pogodbeno razmerje je urejeno z evropskimi in slovenskimi javnofinančnimi predpisi ter je podvrženo nadzoru evropskih in slovenskih institucij ali organov, ki ugotavljajo kršitve pri uporabi dodeljenih sredstev. Ker gre za dodelitev javnih sredstev, se pogodbeni stranki zavezujeta, da bosta ravnali v skladu z ugotovitvami iz končnih poročil OU, revizijskega organa in drugih nadzornih organov ali institucij, vključenih v izvajanje, upravljanje, nadzor ali revizijo predmetnega projekta, sicer gre za bistveno kršitev te pogodbe. Upravičenec je dolžan ukrepati skladno s priporočili iz končnih poročil nadzornih organov in redno obveščati PT o izvedenih ukrepih.

(2) Pogodbeni stranki se dogovorita, da se upravičeni stroški izvedbe projekta koordinacije sofinancirajo le pod pogojem, da niso nastali s kršitvijo predpisov s področja oddaje javnih naročil ali drugih predpisov ali s kršitvijo te pogodbe.

(3) Pomen izrazov, uporabljenih v tej pogodbi, je enak pomenu izrazov, kot jih določa Uredba, razen če ta pogodba izrecno določa drugačen pomen posameznega izraza.

**II. PREDMET POGODBE**

1. člen

(predmet pogodbe)

(1) Predmet te pogodbe je opredelitev medsebojnih odnosov ter pravic in obveznosti med PT in upravičencem pri izvajanju in sofinanciranju projekta koordinacije.

(2) Projekt koordinacije se bo izvajal na območju Kohezijske regije Vzhodna Slovenija (v nadaljevanju: KRVS) in Kohezijske regije Zahodna Slovenija (v nadaljevanju: KRZS), skladno z določbo prvega stavka tretjega odstavka 63. člena Uredbe 2021/1060/EU (pro rata).

(3) Sredstva sofinanciranja se dodeljujejo na podlagi in pod pogoji, ki so navedeni v javnem razpisu, sklepu o izboru in so dogovorjeni s to pogodbo, kar je upravičencu znano in s podpisom te pogodbe prevzema dogovorjene pravice in obveznosti.

(4) Upravičenec sprejema sredstva sofinanciranja upravičenih stroškov projekta koordinacije, ki so nepovratna, namenska sredstva sofinanciranja in prevzema obveznost izvedbe projekta koordinacije z vsemi obveznostmi, ki jih je sprejel s to pogodbo.

(5) V nadaljevanju se uporablja pojem pogodba za vse obveznosti, ki izhajajo iz sklepa o izboru, te pogodbe oziroma aneksov k tej pogodbi.

**III. PRAVNE PODLAGE IN NAVODILA**

1. člen

(pravne podlage in navodila)

(1) Pogodbeni stranki se dogovorita, da so del pogodbenega prava tudi naslednji predpisi in dokumenti, vključno z njihovimi spremembami, ki bodo objavljene v času izvajanja te pogodbe:

1. Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L št. 433 I z dne 22. 12. 2020, str. 11), zadnjič spremenjena z Uredbo Sveta (EU, Euratom) 2024/765 z dne 29. februarja 2024 o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027 (UL L št. 765 z dne 29. 2. 2024);
2. Uredba (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 433 I z dne 22. 12. 2020, str. 1), zadnjič popravljena s Popravkom (UL L št. 2023/90149 z dne 5. 12. 2023);
3. Uredba (EU, Euratom) 2024/2509;
4. Sklep Sveta (EU, Euratom) 2020/2053 z dne 14. december 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom (UL L št. 424 z dne 15. 12. 2020, str. 1);
5. Uredba o ratifikaciji Sklepa Sveta (EU, Euratom) 2020/2053 z dne 14. decembra 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom (Uradni list RS, št. 15/21 – Mednarodne pogodbe, št. 2/21);
6. Uredba 2021/1060/EU;
7. Uredba (EU) 2021/1057 Evropskega parlamenta in Sveta z dne 24. junija 2021 o vzpostavitvi Evropskega socialnega sklada plus (ESS+) in razveljavitvi Uredbe (EU) št. 1296/2013 (UL L št. 231 z dne 30. 6. 2021, str. 21), vključno s Popravkom (UL L št. 421 z dne 26. 11. 2021, str. 75), zadnjič spremenjena z Uredbo (EU) 2024/795 Evropskega parlamenta in Sveta z dne 29. februarja 2024 o vzpostavitvi platforme za strateške tehnologije za Evropo (platforma STEP) in spremembi Direktive 2003/87/ES ter uredb (EU) 2021/1058, (EU) 2021/1056, (EU) 2021/1057, (EU) št. 1303/2013, (EU) št. 223/2014, (EU) 2021/1060, (EU) 2021/523, (EU) 2021/695, (EU) 2021/697 in (EU) 2021/241 (UL L št. 795 z dne 29. 2. 2024); v nadaljevanju: Uredba 2021/1057/EU);
8. Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov), (UL L št. 119 z dne 4. 5. 2016, str. 1), vključno s Popravkom (UL L št. 127 z dne 23. 5. 2018);
9. Listina Evropske unije o temeljnih pravicah (UL L št. 202 z dne 7. 6. 2016, str. 389);
10. Zakon o ratifikaciji Konvencije o pravicah invalidov in Izbirnega protokola h Konvenciji o pravicah invalidov (Uradni list RS, št. 37/08 – Mednarodne pogodbe, št. 10/08);
11. Sklep Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju in Priloga k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju (objavljen na spletni strani <https://ec.europa.eu/regional_policy/sources/guidance/GL_corrections_pp_irregularities_SL.pdf> in <https://ec.europa.eu/regional_policy/sources/guidance/GL_corrections_pp_irregularities_annex_SL.pdf>), (v nadaljevanju: Sklep Komisije o opredelitvi smernic za določanje finančnih popravkov);
12. Sklep Komisije z dne 19. 10. 2011 o odobritvi smernic o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006 z dne 11. julija 2006 (Sklep Komisije z dne 19. 10. 2011, objavljen na spletni strani https://evropskasredstva.si/app/uploads/2023/05/Smernice-o-nacelih-merilih-in-okvirnih-lestvicahpopravki-19.10.2011.pdf; v nadaljevanju: Smernice o načelih, merilih in okvirnih lestvicah, ki se morajo uporabljati v zvezi s finančnimi popravki);
13. drugi delegirani in izvedbeni akti, ki jih EK sprejme v skladu s 113. in 114. členom Uredbe 2021/1060/EU;
14. Uredba EKP;
15. Proračun Republike Slovenije za leto 2025 (Uradni list RS, št. 123/23 in 104/24);
16. Zakon o izvrševanju proračunov Republike Slovenije za leti 2025 in 2026 (Uradni list RS, št. 104/24);
17. Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24);
18. Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-10 in 76/23);
19. Zakon o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 – ZDeb in 16/23 - ZZPri);
20. Zakon o varstvu osebnih podatkov (Uradni list RS, št. 163/22);
21. Zakon o zaposlitveni rehabilitaciji in zaposlovanju invalidov (Uradni list RS, št. 16/07 – uradno prečiščeno besedilo, 87/11, 96/12 – ZPIZ-2, 98/14 in 18/21; v nadaljevanju ZZRZI);
22. Zakon o usmerjanju otrok s posebnimi potrebami (Uradni list RS, št. 58/11, 40/12 – ZUJF, 90/12, 41/17 – ZOPOPP in 200/20 – ZOOMTVI);
23. Zakon o socialnem vključevanju invalidov (Uradni list RS, št. 30/18, 196/21 – ZDOsk, 206/21 – ZDUPŠOP, 84/23 – ZDOsk-1 in 60/24 – odl. US);
24. Zakon o izenačevanju možnosti invalidov (Uradni list RS, št. 94/10, 50/14, 32/17 in 95/24; v nadaljevanju ZIMI);
25. Akcijski program za invalide 2022 – 2030, ki ga je Vlada RS sprejela na svoji 97. redni seji dne 14. 10. 2021 s sklepom št. 14100-5/2021/3;
26. Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F);
27. Zakon o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13, 90/14 – ZDU-1I, 60/17 in 72/19);
28. Uredba o zelenem javnem naročanju (Uradni list RS, št. 51/17, 64/19, 121/21 in 132/23);
29. Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11);
30. odločitev o podpori;
31. javni razpis;
32. sklep o izbiri;
33. Sporazum o partnerstvu med Slovenijo in Evropsko komisijo za obdobje 2021 – 2027 v Sloveniji, št. CCI 2021SI16FFPA001, z dne 12. 9. 2022;
34. Program evropske kohezijske politike v obdobju 2021–2027 v Sloveniji, št. CCI 2021SI16FFPR001, različica 4.2.2 z dne 12. 12. 2022 (v nadaljevanju: PEKP 2021-2027);
35. Sporazum o načinu izvajanja nalog, sklenjen dne 6. 6. 2023 med OU in PT, vključno z aneksom št. 1 z dne 13. 11. 2023 (v nadaljevanju: sporazum o načinu izvajanja nalog);
36. Navodila organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021-2027, marec 2023, objavljena na spletni strani: <https://evropskasredstva.si/evropska-kohezijska-politika/navodila-in-smernice/> (v nadaljevanju: Navodila OU na področju zagotavljanja prepoznavnosti);
37. Navodila organa upravljanja o upravičenih stroških za sredstva evropske kohezijske politike v programskem obdobju 2021-2027, avgust 2024, objavljena na spletni strani: <https://evropskasredstva.si/evropska-kohezijska-politika/navodila-in-smernice/> (v nadaljevanju: Navodila OU o upravičenih stroških);
38. Navodila organa upravljanja za finančno upravljanje s sredstvi evropske kohezijske politike cilja Naložbe za rast in delovna mesta v programskem obdobju 2021-2027, september 2024, objavljena na spletni strani: <https://evropskasredstva.si/evropska-kohezijska-politika/navodila-in-smernice/>;
39. Navodila organa upravljanja za načrtovanje, odločanje o podpori, spremljanje in poročanje o izvajanju evropske kohezijske politike v programskem obdobju 2021–2027, avgust 2024, objavljena na spletni strani: <https://evropskasredstva.si/evropska-kohezijska-politika/navodila-in-smernice/>;
40. Navodila organa upravljanja za izvajanje upravljalnih preverjanj in preverjanj prenesenih nalog, november 2024, objavljena na spletni strani <https://evropskasredstva.si/evropska-kohezijska-politika/navodila-in-smernice/> (v nadaljevanju: Navodila OU za izvajanje upravljalnih preverjanj in preverjanj prenesenih nalog);
41. Postopkovnik za izvajanje Listine Evropske unije o temeljnih pravicah in Konvencije Združenih narodov o pravicah invalidov v skladu s Sklepom Sveta 2010/48/ES, april 2023, objavljen na spletni strani: https://evropskasredstva.si/evropska-kohezijska-politika/navodila-in-smernice/;
42. Navodila organa upravljanja za vrednotenje izvajanja Programa evropske kohezijske politike v obdobju 2021–2027, oktober 2023, objavljena na spletni strani: https://evropskasredstva.si/evropska-kohezijska-politika/navodila-in-smernice/;
43. Navodila posredniškega telesa MDDSZ upravičencem o izvajanju operacij in upravičenih stroških v okviru Programa evropske kohezijske politike v obdobju 2021 – 2027 v Sloveniji, november 2024, objavljena na spletni strani: <https://www.gov.si/drzavni-organi/ministrstva/ministrstvo-za-delo-druzino-socialnezadeve-in-enake-moznosti/o-ministrstvu/urad-za-izvajanje-kohezijske-politike/> (v nadaljevanju: Navodila PT);
44. Navodila Službe za kontrole Ministrstva za delo, družino, socialne zadeve in enake možnosti za izvajanje upravljalnih preverjanj po 74. členu Uredbe 2021/1060/EU v okviru Programa evropske kohezijske politike v obdobju 2021 – 2027 v Sloveniji, marec 2024, objavljena na spletni strani: <https://www.gov.si/drzavniorgani/ministrstva/ministrstvo-za-delo-druzino-socialne-zadeve-in-enake-moznosti/oministrstvu/urad-za-izvajanje-kohezijske-politike/> (v nadaljevanju: Navodila SK);
45. Smernice organa upravljanja za uporabo načela, da se ne škoduje bistveno pri izvajanju Programa evropske kohezijske politike v obdobju 2021-2027 v Sloveniji, junij 2024, objavljena na spletni strani: <https://evropskasredstva.si/evropska-kohezijska-politika/navodila-in-smernice/>;
46. Strategija organa upravljanja za boj proti goljufijam v okviru Programa evropske kohezijske politike v obdobju 2021–2027, april 2024, objavljena na spletni strani <https://evropskasredstva.si/evropska-kohezijska-politika/navodila-in-smernice/>;
47. Navodila OU za poročanje in spremljanje nepravilnosti pri porabi sredstev evropske kohezijske politike v okviru Programa evropske kohezijske politike za obdobje 2021-2027, februar 2024, objavljena na spletni strani: <https://evropskasredstva.si/evropska-kohezijska-politika/navodila-in-smernice/>.

(2) Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vse slovenske in evropske predpise in dokumente, navedene v prejšnjem odstavku, ter njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava EU.

(3) Upravičenec s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v prvem odstavku tega člena, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in ki so del pogodbenega prava.

(4) Upravičenec bo izvedel projekt koordinacije skladno z dokumenti in navodili, navedenimi v prvem odstavku tega člena in veljavnimi v času izvedbe posameznih aktivnosti projekta koordinacije. V primeru dvoma o vsebini navedenih dokumentov ali predpisov oziroma negotovosti glede pravilne izpolnitve svojih obveznosti po le-teh je upravičenec dolžan na PT podati pisno zaprosilo za pojasnila v zvezi z obveznostmi. PT je dolžno v roku 15 dni pisno odgovoriti na vprašanja upravičenca.

**IV. PODATKI O PROJEKTU KOORDINACIJE IN UPRAVIČENI STROŠKI**

1. člen

(namen in cilji projekta)

(1) Namen projekta koordinacije je s preventivnim ukrepanjem, s sistematičnim strokovnim delom z mladimi s posebnimi potrebami, pripravo predloga dopolnjenih standardov in normativov zaposlitvene rehabilitacije za mlade ter kampanjo ozaveščanja povečati zaposlovanje mladih s posebnimi potrebami preko različnih oblik pomoči ter tako vplivati na večjo socialno vključenost mladih s posebnimi potrebami in izenačevanje možnosti.

(2) Ključni cilji projekta koordinacije so:

* + preprečevanja revščine in socialne izključenosti s pripravo in izvedbo kampanje, namenjene ozaveščanju delodajalcev o pomenu zaposlovanja mladih s posebnimi potrebami ter s pripravo in izvedbo delavnic za šolske svetovalne delavce,
  + izboljšanje funkcionalne in bralne pismenosti,
  + priprave predloga dopolnitve standardov in normativov zaposlitvene rehabilitacije za mlade.

(3) Upravičenec se zavezuje doseči zastavljene cilje iz prejšnjega odstavka do roka za izvedbo, ki je določen v prvem odstavku 10. člena te pogodbe.

1. člen

(upravičeni stroški)

(1) Stroški in izdatki so upravičeni, če:

* so s projektom koordinacije neposredno povezani, potrebni za njegovo izvajanje in so v skladu s cilji projekta koordinacije;
* so dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene;
* so pripoznani v skladu s skrbnostjo dobrega gospodarja;
* nastanejo in so plačani v obdobju upravičenosti;
* temeljijo na verodostojnih knjigovodskih in drugih listinah;
* so v skladu z veljavnimi pravili EU in nacionalnimi predpisi.

(2) Upravičeni stroški izvajanja projekta koordinacije so naslednji:

* stroški plač in povračil v zvezi z delom;
* stroški za službena potovanja;
* stroški storitev zunanjih izvajalcev;
* stroški informiranja in komuniciranja;
* pavšalno financiranje, določeno z uporabo odstotka za eno ali več določenih kategorij stroškov, in sicer v višini 15 % vseh upravičenih neposrednih stroškov osebja (plač in drugih povračil stroškov v zvezi z delom);
* davek na dodano vrednost, skladno z Navodili OU o upravičenih stroških.

(3) Podrobneje so vrste stroškov in dokazila za izkazovanje stroškov in izdatkov določeni v Navodilih PT ter Navodilih OU o upravičenih stroških.

**V. VREDNOST POGODBE**

1. člen

(vrednost pogodbe)

(1) Projekt koordinacije sofinancirata RS in EU iz sredstev Evropskega socialnega sklada plus (v nadaljevanju: ESS+). Projekt koordinacije se izvaja v okviru PEKP 2021–2027, cilja politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 7 »Dolgotrajna oskrba in zdravje ter socialna vključenost«, specifičnega cilja ESO4.8 »Pospeševanje dejavnega vključevanja za spodbujanje enakih možnosti, nediskriminacije in aktivne udeležbe ter povečevanje zaposljivosti, zlasti za prikrajšane skupine (ESS+)«.

(2) PT bo pod pogojem pravilnega in pravočasnega izpolnjevanja pogodbenih obveznosti s strani upravičenca ter v okviru razpoložljivih proračunskih sredstev upravičencu zagotavljalo nepovratna sredstva v višini največ **… EUR** (z besedo: …evrov in … centov) za sofinanciranje skupnih upravičenih stroškov projekta koordinacije po tej pogodbi.

(3) Predvidena dinamika izplačevanja sredstev PT za sofinanciranje skupnih upravičenih stroškov projekta koordinacije (v EUR):

|  |  |  |  |  |  |  |
| --- | --- | --- | --- | --- | --- | --- |
| **Regija / proračunska postavka/leto** | **2025** | **2026** | **2027** | **2028** | **2029** | **SKUPAJ** |
| **KRVS** |  |  |  |  |  |  |
| PP V-EU |  |  |  |  |  |  |
| PP V-SI |  |  |  |  |  |  |
| **KRZS** |  |  |  |  |  |  |
| PP Z-EU |  |  |  |  |  |  |
| PP-Z-SI |  |  |  |  |  |  |
| **SKUPAJ** |  |  |  |  |  |  |

(4) Dinamika izplačevanja sredstev za sofinanciranje skupnih upravičenih stroškov projekta koordinacije se lahko spremeni na predlog upravičenca z aneksom k tej pogodbi, vendar le ob utemeljenih razlogih in ob pogoju, da ima PT na razpolago prosta proračunska sredstva.

(5) PT bo zagotovilo namenska sredstva evropske kohezijske politike v proračunu RS na projektu 2611-2X-48XX, od tega:

1. **KRVS (60 %):**

* iz sredstev ESS+ … EUR, kar predstavlja 85 % skupnih upravičenih stroškov projekta koordinacije po tej pogodbi za KRVS (PP 230127 - ESO4.8.-Dejavno vključevanje prikrajšanih skupin za spodbujanje enakih možnosti ESS 21-27-V-EU);
* iz sredstev slovenske udeležbe … EUR, kar predstavlja 15 % skupnih upravičenih stroškov projekta koordinacije po tej pogodbi za KRVS (PP 230128 - ESO4.8.-Dejavno vključevanje prikrajšanih skupin za spodbujanje enakih možnosti ESS 21-27-V-SI);

1. **KRZS (40 %):**

* iz sredstev ESS+ … EUR, kar predstavlja 40 % skupnih upravičenih stroškov projekta koordinacije po tej pogodbi za KRZS (PP 230129 - ESO4.8.-Dejavno vključevanje prikrajšanih skupin za spodbujanje enakih možnosti ESS 21-27-Z-EU);
* iz sredstev slovenske udeležbe … EUR, kar predstavlja 60 % skupnih upravičenih stroškov projekta koordinacije po tej pogodbi za KRZS (PP 230130 - ESO4.8.-Dejavno vključevanje prikrajšanih skupin za spodbujanje enakih možnosti ESS 21-27-Z-SI).

1. člen

(zahtevek za izplačilo predplačila)

/v kolikor relevantno/

(1) Upravičenec lahko v okviru projekta koordinacije uveljavlja predplačila pod pogoji, določenimi v tem členu.

(2) Vsebino vloge za predplačilo in ocene potrebnih sredstev pri upravičencu in zahtevka za izplačilo predplačila predpisujejo Navodila PT. V kolikor je to potrebno za izplačilo posameznega predplačila, lahko PT upravičencu posreduje tudi dodatna navodila pred posredovanjem zahtevka za izplačilo predplačila.

(3) Upravičenec je upravičen do izplačila predplačila največ v višini, kot je v prihodnjem obdobju do največ 180 dni ocena zapadlih obveznosti plačil upravičenih stroškov pri upravičencu za izvajanje projekta koordinacije. Oceno potrebnih sredstev predplačila upravičenec posreduje PT po oddaji zahtevka, ki dokončno poračuna predhodno izplačano predplačilo, pri čemer višina ocene oziroma predloga predplačila ne sme presegati 30 % vrednosti predvidenih pogodbenih obveznosti za sofinanciranje projekta koordinacije.

(4) Predplačila nad 100.000,00 EUR ni dovoljeno dogovoriti brez soglasja ministra, pristojnega za finance.

(5) Osnova za izplačilo posameznega predplačila je s strani PT potrjena vloga upravičenca in, v primeru iz prejšnjega odstavka, izdano soglasje Ministrstva za finance, ter usklajen in s strani PT potrjen zahtevek za izplačilo predplačila.

(6) Upravičenec pripravi zahtevek za izplačilo predplačila in ga posreduje PT v skladu z zakonom in podzakonskimi predpisi, ki urejajo opravljanje plačilnih storitev za proračunske uporabnike.

(7) PT bo zahtevek za izplačilo predplačila uskladilo z upravičencem in ga potrdilo najkasneje v 5 dneh od prejema popolnega zahtevka za izplačilo predplačila ob pogoju, da je predhodno predplačilo dokončno poračunano. Po izvršenem izplačilu predplačila, PT spremlja poračunavanje predplačila s prejetimi zahtevki za izplačilo iz 9. člena te pogodbe.

(8) Sredstva, izkazana na usklajenem zahtevku za izplačilo predplačila, bo PT upravičencu izplačalo v 15 dneh po prejemu in potrditvi popolnega zahtevka za izplačilo predplačila in vzpostavilo terjatev do upravičenca v višini izplačanega predplačila.

(9) Upravičenec najkasneje v 180 dneh po prejemu predplačila, posreduje zahtevke za izplačilo iz 9. člena te pogodbe, vključno z dokazili o upravičeni porabi predplačila. V kolikor upravičenec dokazil ne posreduje pravočasno, se mu zadržijo nadaljnja izplačila iz proračuna RS.

(10) Poračunavanje posameznega izplačanega predplačila se izvrši ob vsakem zahtevku za izplačilo (izplačila sredstev so določena v 9. členu pogodbe), prejetem v 180 dneh od izplačila predplačila, v višini potrjenih upravičenih stroškov, izkazanih na posameznem usklajenem zahtevku za izplačilo. V primeru ugotovljene nižje realizacije stroškov po poteku 180 dni od izplačila predplačila, je upravičenec dolžan preostanek neporabljenega dela predplačila takoj oziroma skladno s postopkom iz šestega odstavka 9. člena te pogodbe vrniti v proračun RS, kar predstavlja podlago za zapiranje terjatve PT do upravičenca iz naslova izplačila predplačila.

(11) Če se naknadno ob preverjanju dokazil izkaže, da le-ta ne izkazujejo upravičene porabe predplačila in upravičenec prejetega predplačila ne upraviči, se upravičenec zavezuje neupravičeno porabljen del predplačila vrniti v proračun RS z zakonitimi zamudnimi obrestmi, obračunanimi od dneva nakazila na transakcijski račun upravičenca do dneva nakazila v dobro proračuna RS.

(12) Pred zaključkom projekta koordinacije oziroma z zadnjim predloženim zahtevkom za izplačilo morajo biti vsa izplačana predplačila v celoti poračunana, v nasprotnem primeru je upravičenec dolžan vrniti preostanek prejetega predplačila.

(13) Upravičenec je dolžan predplačilo porabiti namensko.

1. člen

(izplačila sredstev)

(1) Osnova za izplačilo sredstev, razen v primeru poračunavanja predplačila, skladno s prejšnjim členom, je usklajen in s strani PT potrjen zahtevek za izplačilo z vsemi zahtevanimi prilogami in dokazili. Vsebino zahtevka za izplačilo in priloge predpisujejo Navodila PT. V primeru dodatnega preverjanja upravičenosti stroškov, mora upravičenec zagotavljati še druga dokazila, iz katerih je razvidna upravičenost stroška in njegov nastanek.

(2) Upravičenec pripravi zahtevke za izplačilo v skladu z Navodili PT in jih posreduje PT v skladu z zakonom in podzakonskimi predpisi, ki urejajo opravljanje plačilnih storitev za proračunske uporabnike. Zahtevki za izplačilo vključujejo stroške projekta koordinacije in izkazujejo upravičene stroške iz drugega odstavka 6. člena te pogodbe, skupaj s prilogami in dokazili.

(3) Upravičenec bo zahtevek za izplačilo z obveznimi prilogami in dokazili o realiziranih skupnih upravičenih stroških preteklega obdobja, ki so predmet sofinanciranja po tej pogodbi, posredoval PT predvidoma enkrat mesečno.

(4) PT bo zahtevke za izplačilo z obveznimi prilogami in dokazili usklajevalo z upravičencem v skladu s postopki preverjanja in kontroliranja, določenimi s strani OU in v skladu z Navodili SK. PT opravi preverjanje popolnosti in pravilnosti zahtevka za izplačilo v 30 dneh od prejema popolnega zahtevka za izplačilo. Po izvedenem administrativnem preverjanju PT izda odredbo za izplačilo iz državnega proračuna.

(5) PT bo v primeru ugotovljenih neupravičenih stroškov ali v primeru, da upravičenec ne predloži ustreznih dokazil o upravičenosti stroškov, zahtevek za izplačilo v celoti zavrnilo. Upravičenec je dolžan PT posredovati nov zahtevek za izplačilo z obrazložitvijo sprememb in sklicem na predhodni/izhodiščni zahtevek za izplačilo.

(6) V primerih nepravilnosti ali nenamenske porabe sredstev, ko so ugotovljeni neupravičeni stroški projekta koordinacije po že izvršenem izplačilu sredstev iz proračuna RS, mora upravičenec na podlagi lastne ugotovitve, o kateri obvesti PT ali ugotovitve drugih nadzornih organov in na poziv PT, pripraviti ter PT posredovati negativni zahtevek za izplačilo in vrniti neupravičeno izplačana sredstva v proračun RS takoj oziroma najkasneje v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na transakcijski račun upravičenca do dneva nakazila v dobro proračuna RS. Podrobnejši postopki priprave negativnega zahtevka za izplačilo, način potrjevanja in posredovanja le-tega ter vračila sredstev določajo Navodila PT.

(7) Vse neupravičene stroške projekta koordinacije krije upravičenec sam.

(8) PT bo upravičencu sredstva nakazovalo na podračun/transakcijski račun št. SI56 xxx, odprt pri UJP/naziv banke (v nadaljevanju: podračun/TRR).

(9) Sredstva, izkazana na usklajenem zahtevku za izplačilo, bo PT izplačalo upravičencu v 30 dneh po potrditvi zahtevka za izplačilo. Izplačila iz proračuna RS v tekočem letu je mogoče izvesti na podlagi zahtevkov za izplačilo, ki bodo potrjeni do 15. 12. tekočega leta oziroma v skladu z veljavnim pravilnikom, ki ureja zaključek izvrševanja proračuna RS in če relevantno, dodatnimi navodili PT pred posredovanjem zahtevka za izplačilo. Zahtevki za izplačilo, ki bodo potrjeni po navedenem roku, zapadejo v plačilo v naslednjem proračunskem letu, v kolikor so za ta projekt načrtovana ustrezna sredstva v proračunu RS. Upravičenec je dolžan zadnji zahtevek za izplačilo sredstev izstaviti in posredovati PT najkasneje do xx. xx. 2029.

**VI. ROK ZA IZVEDBO**

1. člen

(obdobje upravičenosti)

(1) Obdobje izvajanja aktivnosti projekta koordinacije in hkrati upravičenosti stroškov upravičenca je od datuma podpisa te pogodbe do 30. 9. 2029.

(2) Obdobje upravičenosti izdatkov upravičenca je od datuma podpisa te pogodbe do 31. 10. 2029.

(3) Obdobje upravičenosti javnih izdatkov (izplačil iz proračuna RS) je od datuma podpisa te pogodbe do 31. 12. 2029.

**VII. AKTIVNOSTI POSREDNIŠKEGA TELESA**

1. člen

(obveznosti PT)

PT se zavezuje, da bo:

1. skrbelo za pravilno, zakonito, gospodarno in učinkovito izvajanje te pogodbe;
2. spremljalo in nadziralo izvajanje projekta koordinacije ter namensko porabo sredstev, odstopanja in napovedi ter o tem poročalo OU. PT lahko za spremljanje, nadzor in evalvacijo projekta koordinacije ter nadzor nad porabo proračunskih sredstev angažira zunanje izvajalce ali pooblasti druge organe ali institucije;
3. omogočalo dostop in zagotavljalo vpogled v dokumentacijo projekta koordinacije OU, organu za računovodenje, revizijskemu organu in drugim nadzornim organom;
4. zagotavljalo podatke za spremljanje doseganja kazalnikov in o tem poročalo OU v informacijskem sistemu organa upravljanja,
5. preverjalo, da upravičenec vodi ločeno knjigovodstvo za projekt koordinacije;
6. zagotavljalo revizijsko sled in hrambo dokumentacije v skladu z določbo 82. člena Uredbe 2021/1060/EU in predpisi, ki urejajo hranjenje dokumentarnega gradiva;
7. skrbelo za pravilen in pravočasen vnos podatkov v informacijske sisteme, ki so predvideni za finančno upravljanje, spremljanje, nadziranje in vrednotenje projekta koordinacije;
8. v informacijskem sistemu MFERAC pripravilo odredbe in izvršilo izplačilo sredstev iz proračuna RS;
9. v skladu s smernicami organa za računovodenje zagotovilo podatke in dokumente za črpanje sredstev kohezijske politike;
10. v primeru ugotovljene neupravičene porabe sredstev v informacijskem sistemu MFERAC vzpostavilo terjatev do upravičenca;
11. spremljalo vračila sredstev upravičenca v skladu s pozivom PT ali drugega revizijskega organa in evidentiralo zapiranje terjatev v informacijskem sistemu MFERAC;
12. v primeru ugotovljene neupravičene porabe sredstev EU v skladu z zahtevo OU oziroma organa za računovodenje vrnilo EU sredstva;
13. zagotavljalo prepoznavnost, preglednost in komuniciranje o izvajanju projekta koordinacije;
14. izvajalo druge naloge iz Uredbe EKP in sporazuma o načinu izvajanja nalog;
15. upravičencu na njegovo pisno zaprosilo pravočasno zagotovilo informacije in pojasnila v zvezi z obveznostmi iz te pogodbe;
16. pred odobritvijo prvega zahtevka za izplačilo iz proračuna preverilo skladnost izvajanja projekta koordinacije z relevantno zakonodajo tudi za obdobje pred opravljenim izborom oziroma od dneva uporabe do uveljavitve te pogodbe. V primeru odkritja kršitev bo PT upravičencu določilo rok za odpravo kršitve, v primeru neodprave kršitve pa lahko PT od te pogodbe odstopi s pisno izjavo.

**VIII. AKTIVNOSTI UPRAVIČENCA**

1. člen

(jamstva upravičenca)

(1) Upravičenec s podpisom te pogodbe potrjuje in jamči, da:

1. je seznanjen z dejstvom, da je projekt koordinacije sofinanciran s strani ESS+, in se strinja, da se pri njegovem izvajanju upoštevajo predpisi in navodila OU, organa za računovodenje, Navodila PT in Navodila SK, ki veljajo za črpanje sredstev iz evropskih strukturnih skladov;
2. je seznanjen z dejstvom, da so udeleženci evropske kohezijske politike dolžni preprečevati, odkrivati, odpravljati nepravilnosti in poročati o njih ter izvajati finančne in druge popravke v povezavi z odkritimi posameznimi ali sistemskimi nepravilnostmi;
3. je seznanjen z dejstvom, da se uporabi pavšalni znesek ali ekstrapolirani finančni popravek v primerih, ko zneska neupravičenih izdatkov ni mogoče natančno določiti;
4. so pogodbo in vse druge listine v zvezi s to pogodbo podpisale osebe, ki so vpisane v Poslovni register Slovenije (v nadaljnjem besedilu: ePRS) kot zakoniti zastopniki upravičenca za tovrstno zastopanje, oziroma druge, pri njem zaposlene osebe, ki jih je za to pooblastila oseba, vpisana v ePRS;
5. je PT seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev PT o sklenitvi te pogodbe;
6. so vsi podatki, ki jih je posredoval PT v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve.

(2) Kršitve jamstev iz prejšnjega odstavka so bistvene kršitve pogodbe. V primeru takih kršitev lahko PT odstopi od pogodbe, upravičenec pa je dolžan vrniti prejeta sredstva po tej pogodbi v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS.

1. člen

(aktivnosti in obveznosti upravičenca)

(1) Upravičenec se zavezuje, da bo pri izvajanju projekta koordinacije izpolnjeval naslednje aktivnosti:

1. bo imel v času trajanja projekta koordinacije v lasti ali najemu ustrezen prostor (vsaj s stoli in mizo opremljena pisarna z računalnikom z dostopom do interneta, s telefonom, tiskalnikom, prostorom za shranjevanje dokumentacije in sanitarijami), v katerem se bodo izvajale vsaj vsebine projekta koordinacije, pri čemer bo ta v času izvajanja teh vsebin ustrezno ločen od njegovih drugih dejavnosti;
2. bo lokacija prostora, v katerem se bodo izvajale vsaj vsebine projekta koordinacije, uporabnikom dostopna z javnim prevozom;
3. projekta koordinacije ne bo izvajal kot del javne službe;
4. bo začel z izvajanjem predvidenih vsebin najkasneje tri mesece po podpisu te pogodbe;
5. bo uporabnikom zagotavljal brezplačno izvajanje vseh vsebin, ki se bodo izvajale v okviru prijavljenega projekta, vključno z vsebinami iz drugega odstavka tega člena;
6. bo imel v času izvajanja projekta koordinacije zaposleni vsaj dve osebi (dopušča se tudi delna zaposlitev več oseb za kvoto dveh zaposlitev za poln delovni čas, vendar največ 4 osebe), ki bosta opravljali delo koordinatorja projekta koordinacije in bosta izpolnjevali zahteve, kot je določeno v poglavju 7.5 javnega razpisa;
7. bo v primeru morebitne zamenjave koordinatorja projekta koordinacije zagotovil njegovo nadomestitev s kadrom, ki izpolnjuje pogoje glede izobrazbe in delovnih izkušenj, določene v javnem razpisu;
8. bo vodil evidenco in dokumentacijo o delu z uporabniki ter vso dokumentacijo hranil skladno s predpisi o hrambi in varovanju osebnih podatkov;
9. bo pri izvedbi projektnih vsebin upošteval etični kodeks strokovnih delavcev na področju zaposlitvene in poklicne rehabilitacije ter zaposlovanja in socialne vključenosti invalidov.

(2) Upravičenec se zavezuje k izvajanju vsaj naslednjih vsebin:

1. vodenje projekta koordinacije, vključno s promocijskimi aktivnostmi in pripravo promocijskega gradiva za celotno nacionalno projektno partnerstvo, vodenje aktivnosti nabora uporabnikov in spremljanje števila uporabnikov v projektih prehoda ter vodenje nabora vseh vključenih uporabnikov v projekte prehoda z namenom preprečevanja dvojnega vključevanja posameznega uporabnika, ostala dela, povezana s predstavitvijo rezultatov nacionalnega projektnega partnerstva;
2. priprava skupne mreže delodajalcev, ki bodo pripravljeni vključevati uporabnike v izobraževanje s praktičnim delom in usposabljanja ter zaposlovanje;
3. priprava in izvedba kampanje ozaveščanja delodajalcev o pomenu zaposlovanja mladih s posebnimi potrebami;
4. priprava delavnic za ozaveščanje in opolnomočenje šolskih svetovalnih delavcev za delo z mladimi s posebnimi potrebami glede možnosti vstopa na trg dela, s poudarkom na podpornih in zaščitnih zaposlitvah;
5. priprava aktivnosti za spodbujanje oziroma izboljšanje funkcionalne pismenosti, med drugim priprava delavnic in gradiv v lahkem branju (v lahkem branju vsaj osnutek pogodbe o zaposlitvi, vzorec prijave na delovno mesto, posodobitev Vodnika po pravicah invalidov in drugo);
6. sodelovanje s predstavniki strokovnih institucij (področje zdravstva, sociale, izobraževanja, gospodarstva, zaposlovanja idr.) in državnih organov, ki so pomembni za razvoj in nadgradnjo projektov prehoda;
7. aktivnosti v smeri vzpostavitve enotnega podpornega okolja za projekte prehoda s pripravo predloga dopolnitve standardov in normativov zaposlitvene rehabilitacije, prilagojenega za mlade;
8. komunikacijo s projektnimi partnerji, ki izvajajo projekte prehoda ter izmenjavo dobrih praks med projektnimi partnerji;
9. aktivnosti informiranja in komuniciranja za prepoznavnost projekta in ozaveščanje delodajalcev, vključno s postavitvijo stalnih tabel in panojev in ob upoštevanju Navodila OU na področju zagotavljanja prepoznavnosti;
10. administrativna dela, ki so povezana z nacionalnim projektnim partnerstvom in poročanjem ministrstvu (na primer: priprava evalvacije projekta, priprava zahtevkov za izplačila in drugo).

(3) Upravičenec se zavezuje, da bo izpolnjeval tudi naslednje obveznosti:

1. izvajal projekt koordinacije, ki je predmet sofinanciranja po tej pogodbi, pravilno, zakonito, gospodarno ter skladno z zahtevami javnega razpisa;
2. odgovarjal za izvedbo projekta koordinacije ter upravičeno porabo sredstev;
3. izvajal aktivnosti strokovno, vestno in kakovostno, s skrbnostjo dobrega gospodarstvenika, in sicer po dogovorjenem vsebinskem, terminskem in finančnem načrtu, kot izhaja iz vloge upravičenca;
4. izvedel vse ustrezne postopke izbora izvajalcev v skladu z veljavnimi predpisi izbranega postopka in pri tem dosledno upošteval vsakokratno veljavno zakonodajo s področja integritete in preprečevanja korupcije;
5. preverjal ustreznost izvedenih aktivnosti s strani zunanjih izvajalcev;
6. spremljal izvajanje projekta koordinacije, odstopanja in napovedi ter o tem poročal PT;
7. vodil ločene računovodske evidence za projekt koordinacije oziroma ustrezno knjigovodsko evidenco ter zagotavljal revizijsko sled in hrambo dokumentacije v skladu z določbo 82. člena Uredbe 2021/1060/EU in predpisi, ki urejajo hranjenje dokumentarnega gradiva. Upravičenec bo moral zagotavljati dostopnost do vseh dokumentov o izdatkih projekta koordinacije še 5 let od 31. decembra leta, v katerem je bilo opravljeno zadnje plačilo upravičencu. Upravičenec je prav tako dolžan hraniti dokumentacijo za potrebe nadzora in spremljanja projekta koordinacije v skladu z Navodili PT in navodili OU;
8. na zahtevo PT in OU pripravil izredna poročila s predpisano vsebino in rokom izdelave;
9. zagotavljal podatke na nivoju projekta koordinacije za vnos v informacijski sistem OU e-MA2 (v nadaljevanju: IS OU e-MA2) v skladu z navodili OU in Navodili PT, za potrebe spremljanja, zahtevkov za izplačila in povračila prispevkov EU;
10. za ugotovljene nepravilnosti, evidentirane in poročane z registrom nepravilnosti, spremljal in vodil postopke vračanja neupravičeno prejetih sredstev v skladu z navodili revizijskega organa, navodili OU in Navodili PT;
11. izpolnjeval zahteve glede preglednosti izvajanja in komuniciranja o projektu koordinacije in uporabe emblema EU v skladu s 47. in 50. členom ter Prilogo IX Uredbe 2021/1060/EU, navodili OU in Navodili PT ter na zahtevo PT oziroma OU poročal o njihovem izvajanju ter dopuščal javno objavo podatkov o projektu koordinacije, kot sledi iz Priloge IX Uredbe 2021/1060/EU. Upravičenec se zaveže, da bo v javnosti navajal RS in EU kot sofinancerja projekta koordinacije. Upravičenec mora obveščati PT o načrtovanih večjih komunikacijskih aktivnostih vsaj 30 dni pred dogodkom;
12. v roku 8 dni od nastanka spremembe, pisno obvestil PT o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov ter druge spremembe, ki bi kakorkoli spremenile status upravičenca oziroma vplivale na to pogodbo;
13. upošteval dodatna navodila oziroma spremembe navodil in zahtev PT glede informiranosti, priprave zahtevkov za izplačilo in poročil, ki jih PT sprejme v skladu z vsakokratno veljavnimi predpisi;
14. pridobil dostop do IS OU eMA-2, se seznanil z navodili OU za njegovo uporabo in zahtevke za izplačila in druge, s to pogodbo zahtevane podatke vnesel v IS OU e-MA2;
15. rezultate dokončanega projekta koordinacije uporabljal v skladu z namenom sofinanciranja;
16. izvajal druge naloge iz Uredbe EKP ter navodil OU oziroma Navodil PT ter Navodil SK;
17. si prizadeval morebitne spore urediti s podajo predloga PT za sklenitev aneksa k tej pogodbi;
18. zagotavljal spodbujanje enakosti moških in žensk ter preprečevanje vsakršne diskriminacije na podlagi spola, rase, ali narodnosti, vere ali prepričanja, invalidnosti, starosti ali spolne usmerjenosti med osebami iz ciljne skupine, v skladu z zakonodajo, ki pokriva področje zagotavljanja enakosti in nediskriminacije. Upravičenec bo moral cilje projekta koordinacije uresničevati v skladu z načelom trajnostnega razvoja in ob spodbujanju cilja EK o ohranjanju, varovanju in izboljšanju kakovosti okolja, ob upoštevanju načela, da se ne škoduje bistveno, kot je opredeljeno z Uredbo (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6. 2020, str. 13), vključno z njenim Popravkom (UL L št. 2024/90104 z dne 15. 2. 2024);
19. izpolnjeval zahteve glede spremljanja doseganja ciljev in kazalnikov projekta koordinacije. Upravičenec je za namen spremljanja in vrednotenja projekta koordinacije skladno z 42. členom Uredbe 2021/1060/EU in skupnih kazalnikov iz Priloge I Uredbe 2021/1057/EU dolžan spremljati in PT zagotavljati podatke o doseganju ciljev in kazalnikov projekta koordinacije;
20. zagotavljal, da se v skladu s Prilogo IX Uredbe 2021/1060/EU institucijam, telesom, uradom ali agencijam EK na njihovo zahtevo predloži gradivo v zvezi s komuniciranjem in prepoznavnostjo projekta koordinacije ter da se EK podeli brezplačna, neizključna in nepreklicna licenca za uporabo takšnega gradiva ter morebitne pripadajoče predhodno obstoječe pravice. Upravičenec zaradi tega ne sme imeti znatnih dodatnih stroškov ali znatnega upravnega bremena.

(4) Če upravičenec ne izpolnjuje obveznosti iz 11. točke prejšnjega odstavka, vezane na upoštevanje določb 47. člena Uredbe 2021/1060/EU (uporaba emblema EU v skladu s Prilogo IX) ali komunikacijskih aktivnosti, in kadar niso bili s strani upravičenca sprejeti nobeni popravni ukrepi, lahko PT ob upoštevanju načela sorazmernosti ukrepa ukine do 3 % sredstev, namenjenih projektu koordinacije.

(5) V primeru neizpolnjevanja pogodbenih obveznosti iz predhodnih odstavkov tega člena gre za bistvene kršitve pogodbe. V tem primeru PT določi upravičencu rok za izpolnitev oziroma odpravo nepravilnosti. V kolikor upravičenec kljub pozivu PT pogodbene obveznosti v roku ne izpolni, lahko PT odstopi od te pogodbe in zahteva vračilo neupravičeno prejetih sredstev po tej pogodbi, upravičenec pa je dolžan vrniti prejeta sredstva v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS oziroma sprejme druge ustrezne ukrepe.

1. člen

(spremembe projekta)

(1) Če upravičenec ugotovi, da izvajanje projekta koordinacije ne poteka v skladu z vsebinskim, finančnim in terminskim načrtom, mora o tem čim prej oziroma najkasneje v 5 delovnih dneh od navedene ugotovitve z dopisom obvestiti PT.

(2) Na podlagi upravičenčeve obrazložitve v dopisu, PT odloči, ali bo spremembo projekta koordinacije odobrilo in k pogodbi sklenilo aneks ali ne in bo od pogodbe odstopilo ter upravičenca s svojo odločitvijo pisno seznanilo. Pogodbeni stranki sta sporazumni, da o obstoju in ustreznosti obrazložitve spremembe projekta koordinacije in izkazanosti njene utemeljitve presodi PT. Sprememba projekta koordinacije lahko pomeni spremembo določb te pogodbe.

(3) Če PT ugotovi, da:

* izvajanje projekta koordinacijene ne poteka v skladu z vsebinskim, finančnim in terminskim načrtom in upravičenec ni izpolnil obveznosti iz prvega odstavka tega člena oziroma
* je upravičenec izpolnil obveznost iz prvega odstavka tega člena po poteku pogodbeno določenega roka oziroma
* so med izvajanjem projekta koordinacije nastopile okoliščine, ki bi vplivale na oceno vloge upravičenca na način, da se ta pogodba ne bi sklenila, če bi te okoliščine obstajale ob ocenitvi navedene vloge,

lahko PT odstopi od pogodbe in zahteva vračilo neupravičeno prejetih sredstev po tej pogodbi, upravičenec pa je dolžan vrniti prejeta sredstva v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS oziroma sprejme druge ustrezne ukrepe.

(4) Postopanje upravičenca in PT v primeru sprememb projekta koordinacije je podrobneje določeno v Navodilih PT.

1. člen

(nenamenska poraba sredstev)

(1) Odobrena sredstva na podlagi te pogodbe so namenska in jih mora upravičenec porabiti izključno za izvajanje projekta koordinacije, katerega sofinanciranje je predmet te pogodbe.

(2) Za nenamensko porabo sredstev se šteje, če:

* sredstva niso bila porabljena za namen, za katerega so bila dodeljena,
* upravičenec navaja lažne ali netočne podatke, podatke ponareja ali jih namenoma izpusti,
* se pojavi sum goljufije,
* se ugotovijo nepravilnosti in/ali odstopanja od te pogodbe s finančnimi posledicami.

(3) V primeru, ko je s strani organov, ki izvajajo upravljalna preverjanja oziroma nadzornih organov ugotovljena nenamenska poraba sredstev projekta koordinacije ali, da so bila sredstva odtujena ali so bila dodeljena upravičencu neupravičeno, lahko PT postopa, kot je določeno v četrtem odstavku 22. člena te pogodbe.

1. člen

(odstop upravičenca od pogodbe)

(1) Upravičenec lahko predčasno odstopi od pogodbe le, če v odstopni izjavi navede utemeljene razloge in njihovo utemeljenost potrdi PT. V tem primeru izgubi pravico do sofinanciranja, razen do sofinanciranja tistih upravičenih stroškov, ki so vezani na že izpeljane aktivnosti projekta koordinacije in so hkrati prispevali k doseganju ciljev projekta koordinacije. Med utemeljene razloge sodijo razlogi, nastali po sklenitvi te pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti.

(2) Upravičenec je v primeru predčasnega odstopa od te pogodbe dolžan podati končno poročilo o projektu koordinacije v roku enega meseca po odstopu od pogodbe. Če delna realizacija projekta koordinacije za PT ni smiselna (nedoseganje ciljev projekta koordinacije), lahko PT odstopi od te pogodbe in zahteva vračilo vseh prejetih sredstev ali sorazmernega dela prejetih sredstev po tej pogodbi, upravičenec pa je dolžan vrniti sredstva v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS.

(3) V primeru predčasnega odstopa upravičenca od te pogodbe brez utemeljenih razlogov lahko PT zahteva vračilo že prejetih sredstev, upravičenec pa je dolžan vrniti vsa prejeta sredstva ali sorazmerni del prejetih sredstev v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS.

1. člen

(vpliv odstopa upravičenca na izvajanje projektov prehoda)

(1) Pogodbeni stranki sta sporazumni, da z dnem odstopa upravičenca od te pogodbe, od pogodbe s PT odstopajo tudi vsi projektni partnerji nacionalnega partnerstva, ki izvajajo projekte prehoda.

(2) PT v tem primeru postopa kot izhaja iz posamičnih pogodb, ki jih imajo projektni partnerji, ki izvajajo projekte prehoda, sklenjene s PT.

1. člen

(odstop PT od pogodbe)

(1) Če PT ugotovi, da izvajanje projekta ni smiselno, lahko PT odstopi od pogodbe. Upravičenec v primeru odstopa PT od pogodbe izgubi pravico do sofinanciranja, razen do sofinanciranja tistih upravičenih stroškov, ki so vezani na že izpeljane aktivnosti projekta koordinacije. V tem primeru PT odstopi tudi od pogodb o sofinanciranju, sklenenih s projektnimi partnerji, ki izvajajo projekte prehoda.

(3) Upravičenec je v primeru predčasnega odstopa PT od te pogodbe dolžan podati končno poročilo o projektu koordinacije, v roku enega meseca po odstopu PT od pogodbe.

**IX. NADZOR NAD PORABO SREDSTEV**

1. člen

(upravljalna preverjanja)

(1) PT opravlja preverjanje popolnosti in pravilnosti zahtevka za izplačilo v rokih, določenih v četrtem odstavku 9. člena te pogodbe. Na podlagi 74. člena Uredbe 2021/1060/EU PT - Služba za kontrole izvaja administrativna preverjanja stroškov projekta koordinacije v skladu z Navodili OU za izvajanje upravljalnih preverjanj in preverjanj prenesenih nalog, Navodili SK in sporazumom o načinu izvajanja nalog.

(2) Preverjanja na kraju samem izvajata OU in PT v skladu z Uredbo EKP. V primeru preverjanja na kraju samem je upravičenec dolžan omogočiti vpogled v računalniške programe, listine in postopke v zvezi z izvajanjem projekta koordinacije. Upravičenec se obvezuje, da bo sodeloval pri izvedbi teh preverjanj ter se nanje ustrezno pripravil.

(3) Če upravičenec ne omogoči izvedbe preverjanja na kraju samem, PT določi ustrezne ukrepe kot odziv na neizpolnjevanje pogodbenih obveznosti. Če upravičenec naloženih ukrepov ne upošteva, lahko PT odstopi od pogodbe in zahteva vračilo vseh prejetih sredstev ali sorazmernega dela le-teh, upravičenec pa je dolžan vrniti sredstva v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS.

(4) Upravljalna preverjanja so podrobneje urejena v Navodilih OU za izvajanje upravljalnih preverjanj in preverjanj prenesenih nalog ter v Navodilih SK.

1. člen

(nadzor)

(1) Upravičenec se zavezuje, da bo omogočil vsebinski, tehnični, administrativni in finančni nadzor nad izvajanjem projekta koordinacije, katerega sofinanciranje je predmet te pogodbe, tako, da je vsak čas možna izvedba nadzora projekta ter vpogled v dokumentacijo v vsaki točki projekta ob smiselnem upoštevanju določbe 82. člena Uredbe 2021/1060/EU. Nadzor se izvaja s strani PT, OU, organa za računovodenje, revizijskega organa, drugih nadzornih organov RS, vključenih v izvajanje, upravljanje, nadzor in revizijo projekta evropske kohezijske politike v obdobju 2021–2027, predstavnikov EK, Evropskega računskega sodišča in Računskega sodišča RS ter s strani njihovih pooblaščencev (v nadaljevanju: nadzorni organi). Nadzor se izvaja z revizijskimi pregledi na podlagi 77. člena Uredbe 2021/1060/EU in internih pravil revizijskih organov, s katerimi je upravičenec seznanjen.

(2) Upravičenec se zavezuje, da bo za potrebe nadzora, revizij projekta koordinacije in spremljanja porabe sredstev ter doseganja zastavljenih ciljev nadzornim organom predložil vse dokumente, ki izkazujejo resničnost, pravilnost in skladnost upravičenih stroškov projekta koordinacije, predložil vsa dokazila, ki bodo dokazovala izvajanje projekta koordinacije in izpolnjevanje pogodbenih obveznosti, navajal vsa dejstva in dokaze, ki bi lahko vplivali na pravilnost ugotovitev v navedenih postopkih ter PT dostavljal zahtevana pojasnila v zvezi s projektom koordinacije in med delovnim časom omogočal vpogled v dokumentacijo oziroma dostop v objekte z namenom izvajanja pregledov, povezanih s projektom koordinacije.

(3) Upravičenec se zavezuje, da bo ukrepal skladno s priporočili iz končnih poročil nadzornih organov in redno obveščal PT o izvedenih ukrepih.

(4) Če je upravičenec prejel sredstva, za katera se pozneje pri nadzoru nad porabo proračunskih sredstev izkaže, da jih je upravičenec prejel neupravičeno, lahko PT zahteva vrnitev neupravičeno prejetih sredstev, upravičenec pa je dolžan vrniti prejeta sredstva po tej pogodbi v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS oziroma PT sprejme druge ustrezne ukrepe.

(5) Nadzorni organi pri opravljanju nadzora niso vezani na predhodne ugotovitve PT glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev PT ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.

1. člen

(prepoved dvojnega financiranja)

(1) Upravičenec zagotavlja, da za stroške, ki so predmet sofinanciranja po tej pogodbi, ni prejel oziroma ne bo prejel sredstev iz drugih javnih virov financiranja (tj. prepoved dvojnega financiranja).

(2) Če PT ugotovi, da je upravičenec prejel sredstva za stroške, ki so predmet sofinanciranja po tej pogodbi, tudi iz drugih javnih virov financiranja ali pa so mu bila odobrena in o tem ni obvestil PT, lahko PT odstopi od pogodbe, upravičenec pa je dolžan vrniti neupravičeno prejeta sredstva po tej pogodbi v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS. Sredstev, ki so bila predmet dvojnega financiranja, upravičenec ne more ponovno uporabiti (višina dodeljenih sredstev se zniža).

**X. NEPRAVILNOSTI PRI IZVAJANJU POGODBE**

1. člen

(nepravilnosti pri izvajanju pogodbe in finančni popravki)

(1) Udeleženci evropske kohezijske politike so dolžni preprečevati, odkrivati in odpravljati nepravilnosti ter poročati o njih. Prav tako so dolžni izvajati finančne in druge popravke v povezavi z odkritimi posameznimi ali sistemskimi nepravilnostmi.

(2) Nepravilnost lahko ugotovijo: upravičenec, skrbnik te pogodbe oziroma oseba, ki opravlja upravljalna preverjanja po 74. členu Uredbe 2021/1060/EU, OU, organ za računovodenje, revizijski organ, Računsko sodišče RS, EK (generalni direktorati), Evropsko računsko sodišče, Komisija za preprečevanje korupcije ali drug pristojen organ (v nadaljevanju: pristojni organi). Nepravilnosti so podrobneje urejene v Navodilih OU za izvajanje upravljalnih preverjanj in preverjanj prenesenih nalog.

(3) Upravičenec je seznanjen in soglaša, da lahko pristojni organi ugotavljajo nepravilnosti pri izvedbi projekta koordinacije oziroma v zvezi z izvedbo projekta in izrekajo finančne popravke skladno z veljavnimi predpisi in navodili, določenimi v 4. členu te pogodbe. Pogodbeni stranki se dogovorita, da za nepravilnost pri izvajanju projekta koordinacije in posledično te pogodbe šteje tudi vsaka kršitev prava EU ali nacionalnega prava, ki je posledica delovanja ali opustitve s strani upravičenca, vključenega v izvajanje ESI skladov, ki škoduje ali bi škodovala proračunu EU zaradi neupravičenih izdatkov v breme proračuna RS in EU.

(4) V primeru odkritja nepravilnosti pri izvajanju projekta koordinacije oziroma te pogodbe ali v primeru nenamenske porabe sredstev po tej pogodbi lahko PT:

* + začasno zadrži izplačila sredstev po tej pogodbi, dokler se nepravilnost ali sum goljufije ne ovrže in/ali
  + zahteva vračilo neupravičeno izplačanih sredstev, upravičenec pa mora vrniti vsa prejeta sredstva ali sorazmerni del prejetih sredstev, v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS in/ali
  + izreče finančne popravke oziroma zniža višino sredstev glede na resnost kršitve in/ali
  + odstopi od pogodbe.

(5) Ugotovljene nepravilnosti, ki izhajajo iz poročil pristojnih organov predstavljajo bistveno kršitev pogodbe in so podlaga za vračilo neupravičeno prejetih sredstev po tej pogodbi skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS in/ali za določitev finančnega popravka.

(6) Upravičenec ima pravico ugovarjanja zoper vmesna poročila PT, OU, revizijskega organa in drugih pristojnih organov, vključenih v izvajanje, upravljanje, nadzor ali revizijo projekta PEKP 2021–2027, s katerimi izpodbija ugotovitve iz vmesnih poročil, ter dolžnost navajanja vseh dejstev in dokazov, ki bi lahko vplivali na pravilnost ugotovitev v navedenih vmesnih poročilih. Sredstev, ki so bila predmet finančnega popravka, upravičenec ne more ponovno uporabiti (višina dodeljenih sredstev se zniža).

(7) Upravičenec je dolžan izvršiti finančne popravke v višini in rokih, ki jih izreče pristojni organ s končnim poročilom ali drugim podobnim aktom. Upravičenec je dolžan neupravičeno prejeta sredstva vrniti v roku 30 dni od prejema pisnega poziva PT na račun, ki ga upravičencu sporoči PT ali drug pristojen organ. Izvršitev celotnega finančnega popravka v določenem roku je bistvena sestavina te pogodbe.

(8) Kadar je mogoče na podlagi obravnave posameznega primera izračunati točen znesek, obremenjen z nepravilnostmi, je finančni popravek natančno vrednostno opredeljiv. V tem primeru je lahko znesek finančnega popravka enak znesku odkrite posamezne nepravilnosti pri projektu koordinacije. Kadar zaradi narave nepravilnosti ali sistemske pomanjkljivosti ni vedno mogoče natančno opredeliti finančnega vpliva, je finančni popravek vrednostno neopredeljiv. V tem primeru se upravičencu določi pavšalni finančni popravek glede na naravo in resnost odkrite nepravilnosti pri projektu koordinacije.

(9) Če bo EK od RS zahtevala vračilo neupravičeno prejetih ali porabljenih sredstev, ki so bila upravičencu izplačana po tej pogodbi, ali jih je RS dolžna vrniti, se upravičenec zaveže, da bo vsa sredstva, ki jih je skladno s to pogodbo prejel iz proračuna EU in RS, vrnil PT oziroma organu RS, pristojnemu za izvajanje evropske kohezijske politike, v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS.

(10) Predhodno izvedena upravljalna preverjanja po 74. členu Uredbe 2021/1060/EU, pojasnila PT upravičencu ali revizije nacionalnih pristojnih organov in s tem povezane odobritve izplačil upravičencu ne vplivajo na upravičenje PT zahtevati neupravičeno izplačana sredstva, ki so jih ugotovili drugi pristojni organi v sistemu evropske kohezijske politike.

(11) Pogodbeni stranki sta sporazumni, da lahko pristojni organi ugotavljajo nepravilnosti pri izvedbi projekta koordinacije oziroma v zvezi z izvedbo projekta koordinacije ter izrekajo finančne popravke skladno s 103. in 104. členom Uredbe 2021/1060/EU oziroma skladno s Sklepom Komisije o opredelitvi smernic za določanje finančnih popravkov in vsakokratno veljavnimi Smernicami o načelih, merilih in okvirnih lestvicah, ki se morajo uporabljati v zvezi s finančnimi popravki.

(12) Pogodbeni stranki sta sporazumni, da lahko PT, če ugotovi nepravilnosti pri izvajanju predpisov EU in/ali nacionalnih predpisov glede postopkov upravičenca pri oddaji javnih naročil v zvezi s projektom koordinacije, izreka finančne popravke skladno s 103. in 104. členom Uredbe 2021/1060/EU oziroma skladno s Sklepom Komisije o opredelitvi smernic za določanje finančnih popravkov in vsakokratno veljavnimi Smernicami o načelih, merilih in okvirnih lestvicah, ki se morajo uporabljati v zvezi s finančnimi popravki.

**XI. DODATNA DOLOČILA**

1. člen

(Navodila PT)

(1) Navodila PT podrobneje opredeljujejo izvajanje projekta, postopke uveljavljanja stroškov ter spremljanja in poročanja o izvajanju projekta in so sestavni del te pogodbe. Objavljena so na spletni strani <https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/o-ministrstvu/urad-za-izvajanje-kohezijske-politike/>.

(2) PT si pridržuje pravico, da v času trajanja te pogodbe spremeni oziroma dopolni Navodila PT. Morebitne spremembe oziroma dopolnitve Navodil PT objavi na spletni strani, navedeni v prejšnjem odstavku in o spremembi obvesti upravičenca.

(3) Upravičenec se zavezuje, da bo ravnal v skladu z Navodili PT in vsemi morebitnimi spremembami oziroma dopolnitvami teh navodil. Upravičenec jih je dolžan spoštovati in upoštevati od datuma njihove objave na spletni strani PT.

(4) Če sprememba oziroma dopolnitev Navodil PT posega v vsebino te pogodbe ali spreminja njeno vsebino, bosta pogodbeni stranki v roku 15 dni od veljavnosti spremembe sklenili aneks k tej pogodbi. Če se upravičenec s spremenjenimi Navodili PT ne strinja, lahko to pogodbo odpove brez odpovednega roka. Če upravičenec ne sklene aneksa k tej pogodbi, lahko PT od pogodbe odstopi in zahteva vračilo vseh prejetih sredstev ali sorazmernega dela prejetih sredstev, upravičenec pa je dolžan vrniti sredstva v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS.

1. člen

(navodila OU)

(1) Upravičenec je dolžan spoštovati in upoštevati vsako spremembo navodil OU v času trajanja te pogodbe od datuma njihove objave na spletni strani <https://evropskasredstva.si>.

(2) Če sprememba navodil OU posega v vsebino te pogodbe ali spreminja njeno vsebino, bosta pogodbeni stranki sklenili aneks k tej pogodbi. Če se upravičenec s spremenjenimi navodili ne strinja, lahko to pogodbo odpove brez odpovednega roka. Če upravičenec ne sklene aneksa k tej pogodbi, lahko PT od pogodbe odstopi in zahteva vračilo vseh prejetih sredstev ali sorazmernega dela prejetih sredstev, upravičenec pa je dolžan vrniti sredstva v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS.

1. člen

(dolžnost poročanja upravičenca)

(1) Upravičenec je dolžan pripravljati in posredovati PT poročila o poteku, rezultatih in doseganju načrtovanih ciljev projekta koordinacije ter o porabljenih sredstvih v fazi izvajanja projekta koordinacije in po njegovem zaključku.

(2) V skladu z Navodili PT in ustreznimi navodili OU je upravičenec dolžan PT posredovati poročila, kot sledi:

* + načrtovanje napovedi izplačil po podpisu te pogodbe oziroma njene spremembe in hkrati do 31. 1. v vsakem tekočem letu;
  + vsebinsko in finančno poročilo predvidoma enkrat mesečno, skupaj z zahtevkom za izplačilo, vključno s poročilom o doseganju zastavljenih ciljev projekta koordinacije;
  + polletno/vmesno poročilo najkasneje do 15. 7. tekočega leta;
  + letno poročilo najkasneje do 15. 1. tekočega leta za preteklo leto;
  + poročilo o nepravilnostih, in sicer takoj po nastanku nepravilnosti, poleg tega pa še v okviru kvartalnih poročil: do 5. 4. tekočega leta, do 5. 7. tekočega leta, do 5. 10. tekočega leta in do 5. 1. naslednjega leta;
  + končno poročilo do dd. mm. 2029.

(3) Upravičenec je dolžan na zahtevo PT pripraviti in posredovati tudi izredna poročila z zahtevano vsebino in v roku, ki ga določi PT.

1. člen

(varstvo osebnih podatkov in podatki o dejanskih lastnikih)

(1) Upravičenec, PT in ostali udeleženci v postopkih izvajanja, spremljanja, nadzora in evalvacije aktivnosti kohezijske politike po tej pogodbi so zavezani k varovanju osebnih podatkov, do katerih dostopajo v teh postopkih, skladno z veljavno zakonodajo, predvsem z Zakonom o varstvu osebnih podatkov (Uradni list RS, št. 163/22).

(2) PT na podlagi 69. člena in Priloge XVII Uredbe 2021/1060/EU obdeluje osebne podatke o dejanskih lastnikih upravičenca in zunanjih izvajalcev, kadar gre za postopke javnega naročanja nad mejnimi vrednostmi za objavo v Uradnem listu EU, izključno za namen revizij in nadzora ter za zagotovitev primerljivih informacij o porabi sredstev v zvezi s projektom koordinacije.

(3) Upravičenec bo moral na poziv PT in v roku, postavljenem v pozivu, PT posredovati točne, popolne in posodobljene podatke o dejanskih lastnikih upravičenca in zunanjih izvajalcev, kadar gre za postopke javnega naročanja nad mejnimi vrednostmi za objavo v Uradnem listu EU, katere je PT dolžno zagotavljati po predpisih, ki urejajo izvajanje evropske kohezijske politike. Upravičenec mora zunanje izvajalce seznaniti z obveznostjo zagotavljanja podatkov o njihovih dejanskih lastnikih, prav tako mora vse z njim povezane fizične osebe, ki bodo sodelovale pri izvajanju projekta koordinacije in katerih osebni podatki se bodo obdelovali, obvestiti, da bo obdeloval njihove osebne podatke ter jih seznaniti s pravno podlago za obdelavo.

1. člen

(prepoved cesije in prenosa pogodbe)

(1) Upravičenec se zaveže, da terjatev, ki izhajajo iz te pogodbe, ne bo prenesel na tretjo osebo (prepoved cesije, zastave ali druge obremenitve). Prenos ali zastava terjatev nima pravnega učinka.

(2) Prav tako upravičenec ne bo prenesel pravic in obveznosti iz te pogodbe na nekoga tretjega, razen če PT poda soglasje pred prenosom. Prenos pravic in obveznosti iz te pogodbe brez soglasja PT nima pravnega učinka. Navedeno ne velja v primerih univerzalnega pravnega nasledstva upravičenca.

1. člen

(protikorupcijska klavzula)

(1) Če kdo v imenu ali za račun upravičenca oziroma PT, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

(2) PT bo v primeru ugotovitve o domnevnem obstoju dejanskega stanja iz prejšnjega odstavka ali obvestila Komisije za preprečevanje korupcije ali drugih organov, glede njegovega domnevnega nastanka, pričelo z ugotavljanem pogojev ničnosti pogodbe iz prejšnjega odstavka oziroma z drugimi ukrepi v skladu s predpisi RS.

1. člen

(skrbnika pogodbe)

(1) Na strani PT je skrbnica pogodbe Ime Priimek, v primeru odsotnosti jo nadomešča njena namestnica Ime in Priimek. Na strani upravičenca je skrbnik/-ca Ime Priimek.

(2) Pogodbena stranka je dolžna drugo pogodbeno stranko o spremembi skrbnika pogodbe pisno obvestiti v roku 5 delovnih dni od spremembe. Sprememba skrbnika pogodbe ali njegovega namestnika začne veljati z dnem prejema dopisa druge pogodbene stranke.

1. člen

(insolventnost upravičenca in blokada računa)

(1) V primeru, da je v času veljavnosti te pogodbe nad upravičencem pričet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti PT. Z dnem obvestila oziroma objave sklepa o začetku postopka preneha obveznost PT do upravičenca iz naslova te pogodbe, razen, če je sklep razveljavljen ali postopek končan na način, da lahko upravičenec posluje dalje. V vsakem primeru lahko PT odstopi od te pogodbe in zahteva vrnitev neupravičeno prejetih sredstev v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS oziroma PT sprejme druge ustrezne ukrepe.

(2) Če pride do blokade upravičenčevega podračuna/TRR, je upravičenec dolžan o blokadi takoj obvestiti PT. V času trajanja blokade upravičenec ni upravičen do sredstev po tej pogodbi. V primeru blokade lahko PT odstopi od te pogodbein zahteva vračilo vseh prejetih sredstev, upravičenec pa je dolžan vrniti sredstva v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS.

**XII. SKUPNE DOLOČBE**

1. člen

(bistvene kršitve pogodbe)

(1) Po tej pogodbi se sofinancirajo le upravičeni stroški izvedbe projekta koordinacije pod pogoji in zavezami, navedenimi v tej pogodbi, katerih neizpolnjevanje ali nedoseganje predstavlja bistveno kršitev te pogodbe.

(2) Pogodbeni stranki se dogovorita, da se za bistveno kršitev pogodbe s strani upravičenca šteje tudi:

* + neizpolnitev obveznosti v določenem roku in
  + nedoseganje ciljev projekta koordinacije v določenem roku.

(3) V primeru bistvene kršitve iz prejšnega odstavka, razen, če gre za utemeljene razloge, ki jih potrdi PT, nastale po sklenitvi te pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti, PT določi rok za odpravo kršitve. V primeru neodprave kršitve lahko PT odstopi od pogodbe in zahteva vračilo vseh ali sorazmernega dela izplačanih sredstev, upravičenec pa mora vrniti prejeta sredstva po tej pogodbi v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS oziroma PT sprejme druge ustrezne ukrepe.

(4) V primeru, da PT ugotovi bistveno kršitev iz drugega odstavka tega člena po izteku aktivnosti projekta koordinacije (zaključku upravičenosti stroškov), razen, če gre za utemeljene razloge, ki jih potrdi PT, nastale po sklenitvi te pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti, lahko PT zahteva vračilo vseh ali sorazmernega dela izplačanih sredstev, upravičenec pa mora vrniti prejeta sredstva po tej pogodbi v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS oziroma PT sprejme druge ustrezne ukrepe.

1. člen

(reševanje sporov)

Pogodbeni stranki se zavezujeta, da bosta morebitne spore iz te pogodbe reševali sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v Ljubljani.

**XIII. SPREMEMBE POGODBE**

1. člen

(spremembe pogodbe)

(1) Vse spremembe in dopolnitve pogodbe pogodbeni stranki uredita s pisnim aneksom k tej pogodbi, ki ga skleneta pred iztekom roka za izvedbo, določenega s to pogodbo oziroma pred iztekom veljavnosti te pogodbe.

(2) Če upravičenec na poziv PT v roku 15 dni od prejema poziva ne sklene aneksa k tej pogodbi, ki ureja spremembe pogodbenih določil glede dinamike plačevanja, Navodil PT ali OU ali znižanja sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 dni od prejema pisnega poziva PT, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS oziroma sprejme druge ustrezne ukrepe.

**XIV. VELJAVNOST POGODBE**

1. člen

(veljavnost pogodbe)

(1) Ta pogodba se podpiše z elektronskim podpisom in začne veljati, ko jo podpišeta obe pogodbeni stranki in velja do izteka vseh rokov v katerih je, skladno z veljavno zakonodajo oziroma pravnimi podlagami in navodili, ki so sestavni del te pogodbe, možen nadzor nad to pogodbo in izrekanje finančnih popravkov.

(2) Če bi bila katera izmed določb te pogodbe neveljavna ali bi bilo pravnomočno ugotovljeno, da je neveljavna oziroma je ne bi bilo mogoče izpolniti, pogodba ne preneha veljati v preostalih delih, če lahko obstanejo brez neveljavne določbe. V tem primeru se pogodbeni stranki dogovorita, da bosta v skladu z načeli vestnosti in poštenja tako določbo spremenili z aneksom k tej pogodbi, tako da bo nova določba čim bližje neveljavni določbi.

(3) V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, upravičenec pa mora vrniti prejeta sredstva po tej pogodbi v roku 30 dni od prejema pisnega poziva, skupaj z zakonitimi zamudnimi obrestmi, ki so obračunane od dneva nakazila na podračun/TRR upravičenca do dneva nakazila v dobro proračuna RS. Vendar lahko PT to pogodbo ohrani v veljavi, če v 30 dneh po preteku roka pisno izjavi upravičencu, da pogodbo ohranja v veljavi in da zahteva njeno izpolnitev.

Številka:

Datum: